כיצד מתפתחת המנעות בחרדה אגורפובית?
חרדת הציפייה לקראת התקף חרדה בעתיד מובילה את המתמודדים עם אגורפוביה להימנע מכל סיטואציה בה הם עלולים לחוות התקף חרדה.

ההימנעות המתמדת משפיעה משמעותית על אורח החיים של הסובלים ממנה:

היא גורמת לריחוק מהסביבה, להצטמצמות, לחוסר שליטה ולהרגשה יומיומית של סערת נפש. 

במצבים קיצוניים מתעורר קושי לצאת מהבית  - אפילו טיול עם הכלב עלול לעורר חרדה של ממש.
he
מה גורם לאגורפוביה?
לצערנו עדיין לא ידוע באופן מוחלט מה בדיוק גורם להופעת אגורפוביה.

אזורים במוח השולטים על תגובות הפחד עלולים לתרום להתפתחותה, כפי שגנים וסיבות סביבתיות יכולים להיות הגורמים. 

ההשערה התיאורטית ההתנהגותית היא אגורפוביה מתעוררת אחרי שמתפתחים התקפי פאניקה - האדם מתחיל לפחד ממקומות ומצבים בהם יתקשה במיוחד לחוות את ההתקף.
he
מה הטיפול הכי יעיל באגורפוביה?
הטיפול המומלץ ביותר באגורפוביה הוא שילוב בין טיפול תרופתי (SSRI או תרופות נגד חרדה) לבין פסיכותרפיה, טיפול בשיחות.

ההתמקדות בטיפול הנפשי היא בהורדת הסימפטומים של החרדה ובהשבת השליטה אל המטופל.

הטיפול הפסיכולוגי המומלץ ביותר באגורפוביה הוא טיפול קוגניטיבי התנהגותי (CBT), אשר מתמקד בשינוי המחשבות המעוותות הגורמות לחרדה להופיע.
he
מה הטיפול התרופתי הכי מתאים לאגורפוביה?
לצד פסיכותרפיה, פסיכיאטר או רופא משפחה עשויים לרשום למטופלים תרופות נוגדות דיכאון, שיעילות גם לטיפול בחרדות אגורפוביות.

המינון ההתחלתי יהיה לרוב נמוך ויכלול תרופה המבוססת על סרוטונין, נוירוטרנסמיטור שמצוי במוח ותורם לוויסות מצב הרוח.

בין התרופות מבוססות הסרוטונין נמצאים שמות מוכרים, כמו ציפרמיל, פרוזק, אפקסור, סרנדה, לוסטרל, אסטו וציפרלקס.

נטילת התרופות תארך בד״כ למשך של 6-12 חודשים. כאשר המטופל יחווה פחות חרדה במקומות שלפני כן הסבו לו פחד אינטנסיבי, הרופא יתחיל להפחית את המינון בהדרגה.
he
מה הקשר בין אגורפוביה לבין התקפי חרדה?
אגורפוביה תופיע כמעט תמיד עם הפרעת פניקה- סיטואציות כמו נסיעה באוטובוס מלוות בלחץ גדול ויכולות להוביל להתקף חרדה .

אגורפובים חוו בעברם פחות התקף חרדה אחד, מרביתם עברו כמה התקפי חרדה. 

ההתנסות המאיימת בהתקף החרדה יוצרת חרדת ציפייה מפני התקף נוסף, מה שיוצר מעגל קבוע של חרדה מפני החרדה.
he
מה הקשר בין אגורפוביה לבין רגישות לאור?
אנשים רבים הסובלים מהפרעת אגורפוביה, פוחדים מאוד גם מחשיפה לאור ועל כן נוהגים להרכיב משקפי שמש כהות במיוחד.

כמו כן, זהו אחד הסימפטומים של דיכאון קליני ודיכאון עונתי.

הפרעת פאניקה ורמות גבוהות של חרדה באופן כללי, נמצאו במתאם גבוה עם רגישות גבוהה לאור.
he
מה מקור המילה אגורפוביה?
מקור המילה ביוונית, ופירושה ״פחד מכיכר השוק״, אך כיום אנשי המקצוע מבינים אותה כבעיה רחבה הרבה יותר מפחד ממקום מסוים:

האגורפוביה במובנה המודרני היא הפחד מכל דבר או מקום שעלול להוביל להתקף חרדה, שהוא התפרצות של פחד המגיחה משומקום ונמשכת מספר דקות, ובהיעדר סכנה ממשית.
he
מהי אגורפוביה (Agoraphobia)?
אגורפוביה היא סוג של הפרעת חרדה, שמתבטאת בפחד ובהימנעות ממקומות, מאירועים וממצבים מהם קשה לברוח או למצוא עזרה. החרדה האגורפובית גורמת אדם הסובל ממנה להרגשה שהוא לכוד, חסר אונים או נבוך.

בניגוד לדעה הרווחת, אגורפוביה בהכרח איננה בהכרח פחד ממקומות פתוחים או חרדה ממקומות סגורים, הפרעה נפרדת שנקראת קלסטרופוביה.

אדם הלוקה באגורפוביה עשוי לפתח פחד, ובעקבותיו המנעות, לצאת מהבית או להשתמש במעלית ובתחבורה ציבורית.
he
מהם הקריטריונים לאבחון אגורפוביה לפי DSM-5?
1. פחד קיצוני או חרדה ב-2 או יותר מ-5 המצבים הבאים:

  נסיעה בתחבורה ציבורית



  שהייה במקומות פתוחים



  שהות במקומות סגורים



  עמידה בתור או בקהל


  המצאות לבד מחוץ לבית

 
2. האדם פוחד או נמנע עקב המחשבה כי בריחה מהם תהיה קשה עבורו

 
3. המצבים האגורפוביים מעוררים כמעט תמיד חרדה
 
4. המצבים הפוביים יוצרים הימנעות ודורשים עזרה של אדם אחר

 
5. החרדה חסרת פרופורציה ביחס לסכנה המציאותית שנגרמת במצבים האגורפוביים, בתוך בהקשר הסוציו-תרבותי
 
6. התסמינים נמשכים חצי שנה או יותר
 
7. התסמינים יוצרים מצוקה תפקודית משמעותית

 
8. אם קיים במקביל מצב רפואי אחר, התסמינים יהיו מופרזים 
 
9. הסימנים לא מוסברים ע"י הפרעה נפשית אחרת
he
עד כמה אגורפוביה נפוצה?
אגורפוביה היא הפרעת חרדה נדירה יחסית: בארה״ב לוקים בה פחות מ-1% מהאוכלוסיה הבוגרת. 


  הגיל ממוצע לאבחון אגורפוביה הוא 23, כאשר לרוב ההפרעה מופיעה לראשונה בגיל ההתבגרות המאוחר.


  ההפרעה שכיחה יותר אצל בני נוער וצעירים.


  נשים סובלות מאגורפוביה פי 2 מגברים, יש שטוענים שפי 3.
he